als_Latn dik_Latn sag_Latn
Pas dënimit të sotëm të Skënderbeut, tifozët e Partizanit po presin thjesht një letër formale për të festuar titullin kampion të sezonit 2015/16.
Për këtë, shumë krenar ndihet pikërisht ish-drejtori i klubit të kuq, Dritan Dervishi, i cili sot qe ndër të parët i cili përshëndeti vendimin e Komisionit të Etikës, si njeriu i cili udhëhoqi skuadrën drejt një suksesi të legjitimuar një vit më vonë.
“Kam besuar dhe besoj te drejtësia sportive! Ky titull është një shpërblim për punën time, të stafit teknik dhe administrativ, si dhe veçanërisht të familjes Demi. Ky është dhe sinjali që drejtësia sportive funksionon dhe është dashakeqës ai i cili e sulmon”, u shpreh ai në “Sportal.al”.
“Dikush i cili aty ka vënë rrënjë prej vitesh duhet të ketë kurajo për të na kërkuar falje. Këtë kampionat ua dedikojmë tifozëve të kuq dhe gjithë stafit, nga (Andrea) Agostinelli deri te punëtori më i thjeshtë i klubit. Tani dikush i cili aty ka vënë rrënjë prej vitesh duhet të ketë kurajo për të na kërkuar falje. Një falenderim për Komisionin e Etikës”, – shtoi Dervishi, duke i hedhur një “thumb” Sulejman Starovës, me të cilin ish-drejtori i kuq ka pasur probleme.
als_Latn als_Latn als_Latn als_Latn